
Alsószentiván Község Önkormányzata Képviselő-testületének

9/2012. (VIII. 10.) önkormányzati rendelete 

a szociális ellátásokról szóló 7/2009. (IV. 1.) önkormányzati rendelet módosításáról

Alsószentiván Község Önkormányzata Képviselő-testülete a szociális igazgatásról és a szociális ellátásokról szóló 1993. évi III. törvény 33. § (7) bekezdésében kapott felhatalmazás alapján, a helyi önkormányzatokról szóló 1990. évi LXV. törvény 8. § (1) bekezdésében meghatározott feladatkörében eljárva a következőket rendeli el:

1. §
A szociális ellátásokról szóló 7/2009. (IV. 1.) önkormányzati rendelet (a továbbiakban: Szociális rendelet) a következő 7/A. §-al egészül ki:
„7/A. § 
Az Szt. 33. § (1) bekezdésében meghatározott jogosultsági feltételeken túl az aktív korúak ellátására való jogosultság egyéb feltétele, hogy a kérelem benyújtója illetve az ellátás jogosultja a lakókörnyezet rendezettségét biztosítsa, melynek keretében köteles 

a) az általa életvitelszerűen lakott lakást, házat rendeltetésszerűen használni, azt folyamatosan tisztántartani, takarítani, állagát megóvni, rágcsálóktól, kártevőktől mentesíteni,

b) az a) pontban foglalt lakáshoz, házhoz tartozó udvar, kert rendben tartására, az ott található szemét, lom jogszerű módon történő eltávolítására, eltakarítására, az ott található gyomnövény illetve fű levágására, lekaszálására, férgektől, rágcsálóktól való mentesítésére,

c) az a) pontban meghatározott lakás, ház előtti járda, illetve közterület, csapadékvíz elvezető árok tisztántartásáról folyamatosan gondoskodni.”

2. §
Ez a rendelet 2012. szeptember 1. napján lép hatályba, és 2012. szeptember 14-én hatályát veszti.  

Nagy Lajos





Nyikosné Katzenberger Erika

polgármester






       körjegyző


Ez a rendelet a mai napon kihirdetésre került:

Alsószentiván, 2012. augusztus 10.



Nyikosné Katzenberger Erika










       körjegyző

